มีเสียงดังในหูดังกริ๊กๆเวลากลืนน้ำลายหรือหาว เป็นมาตั้งแต่ต้นปีที่แล้วยังไม่หายตอนแรกเป็นข้างเดียวสักพักก็เป็นสองข้างครับ
สวัสดีค่ะ อาการเสียงดังในหูกึกๆ เวลากลืนน้ำลาย หรือหาวนั้น อาจเกิดจาก ภาวะข้อต่อขากรรไกรอักเสบ โดยอาจปวดบริเวณข้อต่อขากรรไกรบริเวณใกล้ติ่งหู โดยจะปวดมากขึ้นเวลาอ้าปาก หุบปาก หรือเคี้ยวอาหาร และเมื่อกดบริเวณหน้าใบหูจะรู้สึกเจ็บได้ สาเหตุอื่นๆเช่น การกัดฟันนานๆต่อมน้ำลายบริเวณกกหูอักเสบเกิดตามหลังอุบัติเหตุเช่นการกระแทกแรงๆบริเวณดังกล่าว เป็นต้นในเบื้องต้น ควรงดการอ้าปากกว้าง การพูดนาน หลีกเลี่ยงการทานอาหารแข็งที่ต้องเคี้ยวมาก เช่น เนื้อสัตว์ที่เหนียว เพื่อให้ข้อต่อขากรรไกรได้พัก ก่อน กินยาแก้ปวดได้หากมีอาการปวดร่วมด้วย และสังเกตอาการ ถ้าปรับพฤติกรรมเองเบื้องต้นแล้ว ยังมีเสียงดังในหูผิดปกติตลอด ก็ควรไปพบแพทย์เพื่อตรวจเพิ่มเติม